als_Latn dik_Latn sag_Latn
PD vendos: Përditë protesta derisa Meta të dorëhiqet. Basha: Po sjellin humoristë para Prokurorisë, si presion
- 8220 Lexime
- (20:05 , 13/03/2015)
- 26 Komente
TIRANË – Partia Demokratike ka vendosur të zhvillojë protesta të përditshme ndaj kreut të Kuvendit, Ilir Metës, deri në dorëheqjen e tij. Vendimi u mor në Aktivin e saj, që u mblodh në orën 18:00 dhe doli dy orë më pas me planin e ri të luftës opozitare.
Do të jetë FRPD-ja që do të zhvillojë çdo ditë në Tiranë dhe në rrethe, protesta kundër kryeparlamentarit, ndërsa deputetët dhe drejtuesit e PD-së, të enjteve do të shkojnë para selisë së Kuvendit, në kohën kur do të nisin seancat parlamentare, për të kërkuar largimin e tij nga posti.
Kryetari i PD-së Lulzim Basha deklaroi se “Objektivi ynë politik është i qartë: Hetim gjithpërfshirës, i plotë dhe i pavarur, i besueshëm për qytetarët shqiptarët, që sot nuk kanë pikë besimi se e drejta do të dalë në shesh dhe po shohin se si Ilir Meta dhe Edi Rama përpiqen ta bëjnë qesharak hetimin duke sjellë humoristë në dyert e prokurorisë, që në fakt është presion i hapur ndaj hetimit, është t’i thuash prokurorisë “Mos heto”, është t’i thuash si para një jave, “mbylle sa më shpejt çështjen”.
Së dyti, forcimi i kapaciteteve hetuese të prokurorisë së shtetit, – theksoi ai,- janë shanset e vetme për zbardhjen e kësaj ngjarjeje. Nëse kërkojmë zbardhje përmes institucioneve dhe ligjit, i vetmi shans që kjo të ndodhë, është me Ilir Metën jo Kryetar Kuvendi.Ky është kushti ynë i parë. Kushti ynë i dytë është, seriozitet në procesin e dekriminalizimit, i cili nuk mund të jetë serioz kur numri dy i shtetit akuzohet për vrasjen e dy deputetëve, dhe vazhdon të ngrohë karrigen e numrit dy të shtetit; hetim që nuk mund të jetë serioz kur kryeministri dikton si kryeprokuror dhe si kryegjyqtar se si duhet të dalë përfundimi i hetimeve; hetim që s’mund të jetë serioz kur Ministri i Brendshëm është nën akuzë se ka bashkëpunuar me vrasësit e pretenduar për të fshehur provat,” – tha Basha.
Aktivi i PD-së, i përbërë nga Kryesia, deputetët, krerët e partisë në rrethe, vendosi që lufta opozitare të fokusohet në dekriminalizimin e Kuvendit dhe të politikës në tërësi, duke nisur nga largimi i Metës.
Ky aktiv u mblodh një ditë pas organizimit të protestës së PD-së dhe aleatëve të saj në sheshin “Skënderbej”, në të cilën u kërkua dorëheqja e Kryetarit të Kuvendit, Ilir Metës, pas akuzave publike të deputetit të mazhorancës Tom Doshi ndaj tij për vrasje të porositura.
DEKLARATA E PLOTE Z.BASHA
Z.Basha, përse u mblodh Aktivi i PD-së?
“Aktivi i zgjeruar i Partisë Demokratike është mbledhur sot pas protestës madhështore të ditës së djeshme për të analizuar situatën e rëndë në vend si rezultat i ngjitjes së krimit në kupolën e shtetit, i kapjes së pushtetit nga krimi, veshjes së krimit me pushtet dhe veshjes së pushtetit me krim, kjo si nëna e të gjitha të këqijave në vend. Kur numri dy i shtetit, Kryetari i Kuvendit, është nën akuzë se ka porositur vrasjen e dy deputetëve, kur kryeministri bën lolon, skenaron, regjizon, përpjekje për të trysnuar prokurorinë, për të fshehur të vërtetën, pasi është përpjekur për ta mbajtur të fshehtë për 6 muaj, kur ministri i brendshëm është bashkëfajtor në kuptimin penal të fjalës në fshehjen e krimit, sepse në vend të veprimeve ligjore është ulur në rezidenca qeveritare me kriminelë dhe vrasës siç pretendohet nga akuzuesit, për të mbyllur pazaret, këtu në këtë vend asgjë nuk është më normale. Askush nuk mund të presë siguri për veten e tij, për fëmijët e tij, apo të saj. Askush nuk mund të presë reforma, zhvillim, punësim dhe e kam fjalën jo për opozitarët por e kam fjalën për shumicën dërrmuese të shqiptarëve, edhe ata që 1 vit e gjysmë më përpara u besuan me vote, dhe që sot shohin se asnjë premtim nuk po mbahet dhe asnjë premtim nuk do të mbahet por jo vetëm kaq, vendi po ecën në drejtimin e gabuar. Po ecën në drejtimin e gabuar dhe shkaku kryesor është kriminalizimi i shtetit, kriminalizimi i qeverisjes, ngritja e krimit në sistem, kapja nga krimi e krerëve më të lartë të qeverisjes dyshes Rama-Meta.
Ndaj protestat do t’i bëni të përjavshme te Parlamenti?
Objektivi ynë politik është i qartë: një hetim gjithëprfshirës, i plotë dhe i pavarur, i besueshëm për qytetarët shqiptarët që sot nuk kanë pikë dyshimi se e drejta do të dalë në shesh dhe po e shohin se si Ilir Meta dhe Edi Rama përpiqen ta bëjnë qesharak hetimin duke sjellë humoristë në dyert e prokurorisë që në fakt është presion i hapur ndaj hetimit, është t’i thuash prokurorisë mos heto, është ti thuash prokurorisë siç i thanë para një jave mbylle sa më shpejt çështjen. Së dyti, forcimi i kapaciteteve hetuese të prokurorisë së shtetit, janë shanset e vetme për zbardhjen e kësaj ngjarjeje. Nëse kërkojmë zbardhje përmes institucioneve dhe ligjit, i vetmi shans që kjo të ndodhë, është me Ilir Metën, jo Kryetar Kuvendi dhe me një prokurori që të lejohet të funksionojë dhe të punojë sipas ligjit. Ky është kushti ynë i parë. Kushti ynë i dytë është, seriozitet në procesin e dekriminalizimit, i cili nuk mund të jetë serioz kur numri dy i shtetit akuzohet për vrasjen e dy deputetëve, dhe vazhdon të ngrohë karrigen e numrit dy të shtetit, i cili nuk mund të jetë serioz kur kryeministri dikton si kryeprokuror dhe si kryegjyqtar se si duhet të dalë përfundimi i hetimeve, hetim, i cili nuk mund të jetë serioz kur Ministri i Brendshëm është nën akuzë se ka bashkëpunuar me vrasësit e pretenduar për të fshehur provat, ndaj duke identifikuar si problemin më të madh, si sfidën më të madhe që vendi ka, duke u thënë shqiptarëve që Shqipëria nuk ka të ardhme pa trajtuar problemin e kriminalizimit të shtetit, duke ndarë me shqiptarët shqetësimin se është kriminalizimi i shtetit burimi i të gjitha të këqijave, ne kemi vendosur një strategji protestash të vazhdueshme deri në plotësimin e kërkesave tona.
Si do të organizohen protestat?
Do të keni informacion të plotë për organizimin e protestave nga komiteti që është ngarkuar për organizimin e protestave.
Zoti Basha, ju në deklaratën e sotme në drekë u shprehët se nuk mund të pritet dita e votimit për të larguar një mazhorancë të tillë. Çfarë kishit ndërmend me këtë, po bëheni gati për një skenar zgjedhjesh të parakohshme?
Asgjë nuk përjashtohet. Ne kërkojmë një rrugëdalje. Shqiptarët kërkojnë një rrugëdalje nga kjo situatë. A mund të ecet më kështu? A mund të pretendohet të ecet më kështu përpara? A mund të pretendohet se të zezat që po ndodhin nuk ndodhin? A mund të pretendohet se kemi siguri për shqiptarët, për fëmijët e tyre kur numri i shpërthimeve me eksploziv dyfishohet, kur policët dhe forcat speciale janë krah më krah me krimin dhe jo ballë për ballë me krimin, kur ministrat drekojnë dhe darkojnë me krimin, kur kryeministri fsheh për 6 muaj krimin, kur Kryetari i Kuvendit është nën akuzë për porositjen e vrasjes së dy deputetëve? A mund të pretendojmë se jemi në një situatë normale, kurrsesi. Ne kemi ofruar rrugët e zgjidhjes. Dhe rrugët e zgjidhjes institucionale kalojnë në mënyrë të domosdoshme përmes dorëheqjes së ilir Metës si kreu i kuvendit të shqipërisë. Për ne, Ilir Meta nuk është dhe nuk do të jetë Kreu i Kuvendit të Shqipërisë. Ndaj dhe ne i bëjmë thirrje shqiptarëve të bashkohemi siç u bashkuam dje, në një sezon protestash mbarëpopullore në Tiranë dhe anë e mbanë Shqipërisë, për t’i thënë ndal kësaj mënxyre, ndal krimit në qeverisje, ndal varfërisë, papunësisë, pasigurisë, tritolit, terrorit, dhunës që kanë një burim dhe një nyje Gordiane. Nyjen e krimit të lidhur me pushtetin, të pushtetit të lidhur me krimin, kjo nyje Gordiane do këputet me çdo çmim. Partia Dmeokratike e konsideron këtë një mision fondamental në ekzistencën e saj, kjo nuk është një llogari politike, asgjë nuk është më si më parë, asgjë nuk mund të jetë më si më parë, pa mundur dhe pa fituar, pa triumfuar mbi krimin. Asgjë nuk mund të jetë si më parë pa triumfuar mbi krimin. Ndaj jam i bindur që ashtu siç iu përgjigjen thirrjes tonë në protestën madhështore të ditës së djeshme, shqiptarët do ta mbështesin thirrjen që u drejtoj sot në emër të Partisë Demokratike për t’u ngritur në protesta të pandalshme deri në triumfin e të drejtës, të vërtetës, të ligjit mbi krimin.
(ar.sh/BalkanWeb)
Komente ( 26 )
-
Laperat tremben me protesta paqesore qe ka be oppozita. Nuk behet Shqipnia me lapera edhe pike. Geget duhet te drejtojne qeverine nuk ka rruge tjeter . May god bless Gegnia
-
I drejtohem Ilir Metes me kete mesazh!
Mlidh te gjithe simpatizantet e LSI dhe nisuni protestoni te selia e PD Shqup.
-
Vertet, Komunisti me i rrezkshem i Shqiperise Sali Berisha! Ai duhej me kohe te largohej .. Para disa vjetesh Berisha e mbrojti per interesat e tij Meten! Tashti nuk ka me interes jane vene kundra tij. Ee cfar horrash ka Politika Shqiptare mbron mashtruesin dhe vjedhesit. Ata jane vete Hajduta!
-
Ne proteste, ne proteste te gjithe, kot beni korrin e kukuvajkave.
-
I’m beyond outrage by the behavior of those stupid supporters of democratic party protesters who want nothing more then to destroy everything that Albanian people have done already.enough is enough.rama government continuous to do everything within it’s power to built Albanian facility and laws,to give Albanian people a change for a better life.
-
Ai qe eshte hajdute eshte edhe kriminele…
-
JU kerkoni rrugedalje. Nuk mund te shtyhet keshtu. Duhet te vini ju ne pushtet me dhune se me voten e lire te qytetareve e keni te pamundur. Hahahahahaaaaa o kriminelat e Shqiperise ju shofte zoti faren e keqe!!!
-
A keni leke te paguni per ghithe ato protesta haha.
-
Hahaha Dicka qe ju (Berisha) me kompanin pergatitet vete dhe ju kerkoni rrezimine Kryetarit te Parlamentit. Pallavrat e Doshit kane rene me deshmitaret qe kane deponuar se Doshi e ka sajuar vete kete histori. Rrini ne protesta, askush nuk do tja dije se ju do te rrini jashte. Kurre mos futet Shqiperia ne Europe. Ju kriminela qe keni vrare ne 21 Janar, qe keni vjedhur ne rrugen e kombit, qe keni vrare ne Gerdec, dhe shume e shume krime te tjera duhetv te jepni llogari per krimet qe keni bere.
-
Pasi e panë qe DËSHTOI protesta e 12 marsit kerkojne te dalin perdite tani. Mjerane.
10 vjet pasi te integrohemi ne BE do merrni pushtet ju.
-
Meta te dorehiqet, nuk dalin fjalet kot. Mjere ne qe jetojme nen drejtimin e kriminelave. Mua si socialist nuk me kane gjet pune. Mire e kishte Tom Doshi. Antaresia e PS eshte e zhgenjyer
-
Ik o pirdhu….
-
-
@lea
Te ka ardh ne maje te hundës vetem ty o shpirt se 1000000 shqiptare e duan kete qeveri..
Mbas parlamentit do filloni ti bini me dore neper sheshe ???
Hahahahahahahahahahahahaaaaaaaaa
-
Na ka ardhur ne maje te hundes kjo qeveri. Do jemi ne proteste!
-
ne pune kane ngelur legenet , hajdutet , spiunet , amoralet dhe sahaNlepiresit e LSI.Ne vend te inxhinierave ne pune jane marre spiunet , kriminelet, drogaxhinjte , ish oficeret dhe ish police .
Te gjithe te ndershmit dhe te zotet kane ngelur pa pune, pra pa teardhme .
te gjithe do te shkojme ne preteste qe te shkulim nga rrenjet kete te keqe te madhe qe po e shkaterron kete vend dhe kete popull.
-
Si i behet per ne te papunet?
A do punesoni njeri, qe te pakten xhiron e mbasdites ta bejme andej nga protesta juaj, e bejme edhe ndonje lek.
-
Une them protesta, cdo dite dhe cdo nate…. Hajde mendje hajde. Kur kshu snxorri ne drite qe Sala ne kohen e Nanos, do nxjerresh ti… Skane pune tjeter njerzit, ta bejne xhiron e pasdites me ty cdo dite. Njese, provoje mos te mbesi merak. Hahahahha. Gjithsesi, sapo e fitove voten time, se me vjen gjynof HAHAHAHAHA, ca kallomi.
-
forca lulo se kjo na duhet se skemi pune tjeter ,na jepni ndonje lek te pakten hahaha
-
Ej skemi kohe mo ej se jemi ne pune.pse se keni lene gjdo te shtune se jemi Pushim.hahahah
-
Shyqyr qe po beni dicka, se per popullin vetem bryllin nga juve.
-
Kshu po ka lezet.perpara PD.jeni e ardhmja e shqiperise.posht komunistat.
-
Nuk dini ndryshe doktorit ju? Nuk keni ide ndryshe? Po pse keni Bashën dhe Gridën apo dhe të tjerët medemek të rinj aty që mos keni asnjë veprim ndryshe?
Sa të varfër jeni! Po mbusheni mëndjen një herë se koha e Berishës është stërkaluar. Kthehuni në parti demokratike! Largojuni nga partia berishiste ajo e ka kryer misionin e vet. E keni gabim kështu.
-
Kot mundoheni…
-
Perpara bre burra me mrojt Princin Trashegimtar Shkulzen Berisha. Pa ju, kush do tjeter do e mbroj mbasi Mbreti i Madhenishem te kthej patkonjte ?
Bejani qefin Mbretit te prehet rrehat. Se ky popull mosmirenjohes qe meriton torturat e qeverise qe zgjodhi vet kushedi se cfare do i beje Princit kur syte e Mbretit te zbardhen nje dite.
Rrofte per jete te jeteve Mbreti Sali Berisha.
-
Mlidhen kriminelat me largu kriminelin gjunah tju thush kafshe
-
LARGONI BERISH KOMUNISTIN SA ME PARE, MOS U TALLNI ME POPULLIN SE JENI NJE KLAN ME PS DHE LSI, BOLL ESTRADAT
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn als_Latn unk als_Latn unk als_Latn unk eng_Latn unk als_Latn unk als_Latn unk als_Latn unk als_Latn unk als_Latn als_Latn unk als_Latn unk scn_Latn unk unk smo_Latn als_Latn als_Latn yor_Latn unk als_Latn unk als_Latn als_Latn als_Latn unk als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn als_Latn unk slv_Latn unk als_Latn als_Latn als_Latn unk als_Latn unk als_Latn